FI Euroopan unionin virallinen lehti L 292/4

KOMISSION TÄYTÄNTÖÖNPANOASETUS (EU) 2015/2000,

annettu 9 päivänä marraskuuta 2015,

asetusten (EY) N:o 546/2003, (EY) N:o 1342/2003, (EY) N:o 952/2006, (EY) N:o 826/2008, (EY) N:o 1295/2008, (EY) N:o 1296/2008, (EU) N:o 1272/2009 ja (EU) N:o 738/2010 sekä täytäntöönpanoasetusten (EU) N:o 543/2011 ja (EU) N:o 511/2012 muuttamisesta maatalouden yhteisen markkinajärjestelyn ilmoitusvelvoitteiden osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 223 artiklan 3 kohdan,

sekä katsoo seuraavaa:

(1) Komission asetuksessa (EY) N:o 792/2009 (2) vahvistetaan jäsenvaltioiden komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi asetuksessa (EY) N:o 792/2009 vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta. Velvoitteesta käyttää näitä tietojärjestelmiä on säädettävä kaikissa asetuksissa, joissa vahvistetaan jokin erityinen ilmoitusvelvoite.

(2) Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä työmenettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.

(3) Kyseisen järjestelmän avulla voidaan täyttää useita tiedoksianto- ja ilmoitusvelvoitteita, erityisesti ne, joista säädetään komission asetuksissa (EY) N:o 546/2003 (3), (EY) N:o 1342/2003 (4), (EY) N:o 952/2006 (5), (EY) N:o 826/2008 (6), (EY) N:o 1295/2008 (7), (EY) N:o 1296/2008 (8), (EU) N:o 1272/2009 (9) ja (EU) N:o 738/2010 (10) sekä komission täytäntöönpanoasetuksissa (EU) N:o 543/2011 (11) ja (EU) N:o 511/2012 (12).

(4) Tehokkaan hallinnon vuoksi ja kokemukset huomioon ottaen joitakin ilmoitusvelvollisuuksia olisi yksinkertaistettava.

(5) Sen vuoksi asetuksia (EY) N:o 546/2003, (EY) N:o 1342/2003, (EY) N:o 952/2006, (EY) N:o 826/2008, (EY) N:o 1295/2008, (EY) N:o 1296/2008, (EU) N:o 1272/2009 ja (EU) N:o 738/2010 sekä täytäntöönpanoasetuksia (EU) N:o 543/2011 ja (EU) N:o 511/2012 olisi muutettava.

(6) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 546/2003 1 artiklan 3 kohta seuraavasti:

”3. Edellä 1 kohdassa tarkoitettu tiedoksianto on tehtävä komission asetuksen (EY) N:o 792/2009 (13) mukaisesti.

2 artikla

Lisätään asetuksen (EY) N:o 1342/2003 16 artiklaan 3 ja 4 kohta seuraavasti:

”3. Jäsenvaltioiden ei tarvitse antaa komissiolle tiedoksi 1 kohdan a alakohdan ii ja iii alakohdassa sekä b ja c alakohdassa tarkoitettuja tietoja sellaisina ajanjaksoina, joille ei vahvisteta vientitukia, vientimaksuja tai elintarvikeapua. 4. Edellä 1 ja 2 kohdassa tarkoitetut tiedonannot ja ilmoitukset on tehtävä komission asetuksen (EY) N:o 792/2009 (14) mukaisesti.

3 artikla

Korvataan asetuksen (EY) N:o 952/2006 15 a artiklan toinen kohta seuraavasti:

”Kunkin jäsenvaltion on toimitettava komissiolle ennen kunkin kuukauden loppua kansallisella tasolla kerättyjen hintojen keskiarvot sekä niitä vastaavat kokonaismäärät ja standardipoikkeamat. Keskiarvoja ja standardipoikkeamia on painotettava määrillä, jotka yritykset toimittavat tiedoksi edellisen kohdan mukaisesti. Ilmoitukset on tehtävä komission asetuksen (EY) N:o 792/2009 (15) mukaisesti.

4 artikla

Muutetaan asetuksen (EY) N:o 826/2008 12 artikla seuraavasti:

1) Korvataan 3 ja 4 kohta seuraavasti: ”3. Edellä 1 kohdassa tarkoitetut ilmoitukset, mukaan lukien ’tyhjät’ ilmoitukset, on tehtävä asetuksen (EY) N:o 792/2009 mukaisesti. 4. Ilmoituksia koskevat yksityiskohtaisemmat tiedot annetaan tarjouskilpailumenettelyn aloittamisesta annettavissa asetuksissa.”

2) Kumotaan 5 kohta.

5 artikla

Lisätään asetuksen (EY) N:o 1295/2008 9 artiklaan 5 kohta seuraavasti:

”5. Edellä 2 ja 4 kohdassa tarkoitetut ilmoitukset on tehtävä komission asetuksen (EY) N:o 792/2009 (16) mukaisesti.

6 artikla

Korvataan asetuksen (EU) N:o 1296/2008 21 a artikla seuraavasti:

”21 a artikla Tässä asetuksessa tarkoitetut ilmoitukset on tehtävä komission asetuksen (EY) N:o 792/2009 (17) mukaisesti.

7 artikla

Korvataan asetuksen (EU) N:o 1272/2009 58 artikla seuraavasti:

”58 artikla Ilmoitusvelvoitteisiin sovellettava menetelmä Tässä asetuksessa tarkoitetut ilmoitukset on tehtävä komission asetuksen (EY) N:o 792/2009 (18) mukaisesti.

8 artikla

Lisätään asetuksen (EU) N:o 738/2010 5 artiklaan 10 kohta seuraavasti:

”10. Edellä 9 kohdassa tarkoitettu tiedoksianto on tehtävä komission asetuksen (EY) N:o 792/2009 (19) mukaisesti.

9 artikla

Korvataan täytäntöönpanoasetuksen (EU) N:o 543/2011 146 artiklan 3 kohta seuraavasti:

”3. Edellä 9 artiklan 2 kohdassa, 18 artiklan 3 ja 4 kohdassa, 97 artiklassa, 128 artiklassa, 129 artiklan 1 kohdassa, 130 artiklassa, 131 artiklassa, 134 artiklan 1 kohdassa sekä tässä artiklassa säädetyt ilmoitukset ja 92 artiklan 1 kohdassa säädetty pyyntö on tehtävä asetuksen (EY) N:o 792/2009 (*) mukaisesti.”

10 artikla

Muutetaan täytäntöönpanoasetus (EU) N:o 511/2012 seuraavasti:

1) Lisätään 1 artiklan 1 kohtaan d alakohta seuraavasti: ”d) hyväksyttyjen tuottajaorganisaatioiden, liittojen ja toimialakohtaisten organisaatioiden kokonaismäärä edellisen kalenterivuoden lopussa.”

2) Korvataan 3 artiklan 1 kohdan a alakohta seuraavasti: ”a) tuotantojäsenvaltioittain eriteltynä se raakamaidon kokonaismäärä, joka niiden alueella toimitettiin hyväksyttyjen tuottajaorganisaatioiden ja liittojen Euroopan parlamentin ja neuvoston asetuksen (EY) N:o 1308/2013 (20) 149 artiklan 2 kohdan f alakohdan mukaisesti neuvottelemien sopimusten perusteella edellisen kalenterivuoden aikana, sellaisena kuin se on ilmoitettu toimivaltaisille viranomaisille tämän asetuksen 2 artiklan 3 kohdan mukaisesti, ja mainiten tuottajaorganisaatioiden ja liittojen lukumäärä ja näiden toimittamat määrät. (20) Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).”"

3) Lisätään 5 a artikla seuraavasti: ”5 a artikla Tässä asetuksessa tarkoitetut ilmoitukset on 3 artiklan 2 kohdassa tarkoitettuja ilmoituksia lukuun ottamatta tehtävä komission asetuksen (EY) N:o 792/2009 (21) mukaisesti. (21) Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).”"

11 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 16 päivästä marraskuuta 2015.

Sen 3 artiklaa sovelletaan kuitenkin 1 päivästä lokakuuta 2016.

Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti. Tehty Brysselissä 9 päivänä marraskuuta 2015. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).

(3) Komission asetus (EY) N:o 546/2003, annettu 27 päivänä maaliskuuta 2003, neuvoston asetusten (ETY) N:o 2771/75, (ETY) N:o 2777/75 ja (ETY) N:o 2783/75 soveltamiseen liittyvästä eräiden tietojen ilmoittamisesta muna-alalla ja siipikarjanliha-alalla (EUVL L 81, 28.3.2003, s. 12).

(4) Komission asetus (EY) N:o 1342/2003, annettu 28 päivänä heinäkuuta 2003, vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä (EUVL L 189, 29.7.2003, s. 12).

(5) Komission asetus (EY) N:o 952/2006, annettu 29 päivänä kesäkuuta 2006, neuvoston asetuksen (EY) N:o 318/2006 soveltamista koskevista yksityiskohtaisista säännöistä sokerin sisämarkkinoiden ja kiintiöjärjestelmän hallinnoinnin osalta (EUVL L 178, 1.7.2006, s. 39).

(6) Komission asetus (EY) N:o 826/2008, annettu 20 päivänä elokuuta 2008, yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla (EUVL L 223, 21.8.2008, s. 3).

(7) Komission asetus (EY) N:o 1295/2008, annettu 18 päivänä joulukuuta 2008, kolmansista maista lähtöisin olevan humalan tuonnista (EUVL L 340, 19.12.2008, s. 45).

(8) Komission asetus (EY) N:o 1296/2008, annettu 18 päivänä joulukuuta 2008, tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta (EUVL L 340, 19.12.2008, s. 57).

(9) Komission asetus (EU) N:o 1272/2009, annettu 11 päivänä joulukuuta 2009, neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta (EUVL L 349, 29.12.2009, s. 1).

(10) Komission asetus (EU) N:o 738/2010, annettu 16 päivänä elokuuta 2010, saksalaisille humala-alan tuottajaorganisaatioille maksettavaa tukea koskevista yksityiskohtaisista säännöistä (EUVL L 216, 17.8.2010, s. 11).

(11) Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).

(12) Komission täytäntöönpanoasetus (EU) N:o 511/2012, annettu 15 päivänä kesäkuuta 2012, neuvoston asetuksessa (EY) N:o 1234/2007 säädetyistä tuottajaorganisaatioita ja toimialakohtaisia organisaatioita sekä sopimusneuvotteluja ja -suhteita koskevista ilmoituksista maito- ja maitotuotealalla (EUVL L 156, 16.6.2012, s. 39).